b"\n_START_ARTICLE_\nHeath Ledger\n_START_SECTION_\n\xc5\xbdivljenje\n_START_PARAGRAPH_\nRodil se je kot drugi otrok materi, u\xc4\x8diteljici franco\xc5\xa1\xc4\x8dine in o\xc4\x8detu, moto\xc5\xa1portniku in in\xc5\xbeenirju rudarstva. Heath in njegova starej\xc5\xa1a sestra Katherine sta dobila imeni po glavnih junakih v romanu britanske pisateljice Emily Bront\xc3\xab z naslovom Viharni vrh._NEWLINE_Heath je bil \xc5\xbee v srednji \xc5\xa1oli \xc4\x8dlan \xc5\xa1olskega dramskega kluba. S 17 leti je zapustil \xc5\xa1olo ter zaradi bolj\xc5\xa1ih mo\xc5\xbenosti glede igralske kariere od\xc5\xa1el v Sydney.Prvo stransko vlogo je dobil leta 1992 v filmu Clowning around. Kasneje je igral tudi v nadaljevankah Ship to Shore in Sweat. Po odhodu v Hollywood je odigral nekaj vlog v najstni\xc5\xa1kih filmih, med drugim v 10 razlogov zakaj te sovra\xc5\xbeim. Med letoma 2000 in 2005 so sledile vloge v filmih Patriot, Bal smrti, Vitezova usoda, Skrivnost bratov Grimm \xe2\x80\xa6_NEWLINE_Leta 2005 je odigral glavno vlogo v Casanovi, leta 2007 pa v biografiji Boba Dylana I'm Not There. Njegova zadnja vloga je bila v filmu Vitez teme (The Dark Knight), kjer je igral Jokerja._NEWLINE_22. januarja 2008 so igralca na\xc5\xa1li mrtvega v svojem stanovanju v New Yorku. Vitez teme je bil premierno prikazan po njegovi smrti; za to vlogo je na 66. podelitvi zlatih globusov leta 2009 posthumno prejel zlati globus in oskarja."